open-index/open-wikipedia-markdown huggingface dataset:
Larer

**Larer**, i entall *lar* og på latin **lares**, *laris* og *lar*, var i den romerske religionen skytsånder. Larene ble tenkt å være avdødes ånder som var blitt guddommelige, og hver familie hadde sin egen *lar familiaris*. I tillegg fantes *lares compitales* som overvåket veikryss og nabolag, og ble æret i en høytid kjent som *compitalia*, mens *lares praestites* overvåket byen Roma. Om kong Servius Tullius ble det sagt at han var sønn av en lar som bodde på kongsgården, og han skal derfor ha innstiftet lar-kulten i byer og landsbyer. Dette i motsetning til *lares praestites*, som skal ha vært resultatet av Merkurs overfall på nymfen Lara.

*Compitalia* ble feiret gjennom tusen år, i det romerske keiserdømmes tid på de tre dagene 3.-5. januar. Høytiden skal ha blitt innstiftet av Tarquinius Superbus, Romas siste konge, etter at et orakel påbød ham å ofre menneskehoder til larene. Han ofret da guttebarn til Mania, som i denne versjonen er mor til larene, men praksisen ble avskaffet etter at kong Tarquinius var fordrevet. I stedet ofret man hvitløk og valmue til larene.

I starten var larene guder for dyrket mark, og ble ofret til av hver familie ved veikryssene der familiens marker støtte mot naboenes. Senere flyttet larene inn i hjemmene sammen med penatene, som de ofte ble slått sammen med. Forskjellen var at larene alltid holdt seg i hjemmet, mens penatene ble med familien på reise.

Opprinnelsen til betegnelsen «larer» ser ut til å være at de først ble ansett som barn av den snakksomme nymfen Lara eller Larunda. Hun røpet sin affære med Jupiter til en annen nymfe, Juturna, som sladret til Jupiters bedradde ektemake Juno. I ergrelse skar Jupiter ut tungen på Lara og lot Merkur følge henne ned i underverdenen. Underveis forelsket Merkur seg i henne, og resultatet ble larene, med oppgave å våke over familier og hjem.

Dette kan ha falt sammen med at den romerske skikken med å gravlegge familiens døde i hjemmene etter hvert ble forbudt av de tolv tavlers lov. I stedet fikk hvert hjem sin *lar familiaris*, en «hoved-lar» for familien, som skulle sørge for at familien ikke døde ut. En fremstilling av ham, kledd i toga, stod mellom hjemmets to penater, i larenes helligdom *lararium* ved siden av hjemmets ildsted, som i eldre tid befant seg i husets atrium. Den romerske familien hilste daglig denne gruppen med en morgenbønn og en ofring av mat og drikke. Når dagens hovedmåltid var unnagjort, ble tilsvarende noe av dette lagt i arnens ild. Hvis ikke arnen eller larene befant seg i spisestuen, ble offeret lagt på et bord oppstilt foran *lararium*.

## Se også
*Genius
*Tusse
*Nisse
*Penater
*Lemurer
*Fakse-Brokke

## Referanser
Savissivik

**Savissivik** (tidligere stavet *Savigsivik*, også kalt *Havighivik* er ei bygd i Avannaata kommune, helt nordvest på Grønland. Bygda hadde 60 innbyggere i 2018.

Det grønlandske navnet Savissivik betyr «stedet med meteoritt-jern» (*savik* = jern/kniv), og viser til de mange meteorittene som er funnet her i området. Den tyngste ble funnet i 1968 og er 20 tonn tung. Denne ligger på Geologisk Museum i Danmark. Eksempler på meteoritter kan ses i museet Avanersuup Katersugaasivia (Thule Museum) og i Qaanaaq museum.

I likhet med mange andre bygder på Grønland går folketallet nedover. I 1998 bodde det 110 innbyggere her.

Bygda ligger ca. 11 mil sør for Qaanaaq i den nordvestlige delen av Melvillebukten. Melvillebukten har et rikt dyreliv og er nasjonalpark deler av året. På fjellet bak bygda er det en stor bestand av alkekonger, som også er en lokal delikatesse.

Savissivik er en tradisjonell grønlandsk bygd, som hovedsakelig livnærer seg på jakt og fiske. Den primære matkilden er sel, men også narhval, isbjørn og andre dyr er en viktig del av kostholdet. Royal Greenland har en mindre fiskefabrikk her, og KNI driver bygdas nærbutikk. Forsyningene kommer med skip om sommeren, og helikopter det meste av året. Det er helistop her. 

Skolen i bygda heter Atuarfik Savissivik, og ble utvidet i 1988–1989 med bl.a. folkebibliotek.

## Referanser


## Eksterne lenker
* www.arktiskebilleder.dk Historiske bilder fra Savissivik.
* www.fallingrain.com Vær og kart over Savissivik.
Ahmad Shukeiri

**Ahmad Shukeiri** (født 1. januar 1908 i Tibnin, død 26. februar 1980 i Amman) (arabisk: أحمد الشقيري, andre transkripsjoner: *al-Shuqayri*, *Shuqeiri*, *Shukeiry* m.fl.) var den første lederen for Palestinas frigjøringsorganisasjon (PLO).

Shukeiri blei født i Tibnin i Sør-Libanon, men vokste opp i Acre. Faren, sjeik As'ad Shuqeiri (1860–1940), var medlem av Nashashibi-partiet og blei i 1908 og 1912 valgt inn i det ottomanske parlamentet for Acre.

Shukeiri studerte jus i Jerusalem og Beirut. Han hadde på 1930- og 1940-tallet flere politiske verv i Palestina. I 1945 leda han det palestinske propagandakontoret i USA. Fra 1949 var han med i den syriske FN-delegasjonen. Han var assisterende generalsekretær for Den arabiske liga 1951–57 med ansvar for palestinske spørsmål og Saudi-Arabias FN-ambassadør fra 1957. Denne siste posten mista han i august 1963, da han nekta å følge ordrer fra den sausiske regjeringa. I september 1963 blei han utnevnt til palestinernes representant i Den arabiske liga.

Det var i egenskap av dette at han i januar 1964 – på det første arabiske toppmøtet – fikk i oppdrag å etablere et grunnlag for at det palestinske folket skulle kunne frigjøre hjemlandet sitt og oppnå sjølråderett.

Fra 28. mai til 2. juni 1964 blei det så avholdt en stor konferanse i Øst-Jerusalem med undt 400 deltakere fra Jordan, Syria, Libanon, Gazastripa, Qatar, Kuwait og Irak. Dette var det første møtet i Det palestinske nasjonalrådet av frigjøringsorganisasjoner. Symbolet for konferansen var et Palestina-kart med teksten «Vi vil vende tilbake». I sin tale sa Shukeiri at palestinerne nå etter 16 års elendighet måtte stole på seg sjøl og frigjøre Palestina fra israelerne. Denne konferansen erklærte at PLO var det palestinske folkets offisielle representant. Shukeiri blei utnevnt til organisasjonens første leder. På et møte samme høst blei PLOs væpna fløy, Den palestinske frigjøringshæren (PLA), oppretta.

I forkant av seksdagerskrigen i 1967 benytta Shukeiri svært skarp retorikk mot Israel. Dette blei kritisert også i den arabiske verden, særlig etter det arabiske nederlaget, da en del av hans motstandere gav ham noe av skylda for tapet i krigen. Argumentet var at han hadde bidratt til å skape et bilde av palestinerne som hatefulle mot jødene som folk, noe som gav Israel stor sympati i Vesten. Shukeiri hevda på si side at de mest kontroversielle utsagnene var mistolkinger skapt av et sionistisk propagandaapparat.

Shukeiri var leder av PLO til 1967, da han blei avløst av Yahya Hammuda. 

## Referanser





## Kilder
* «Arab Move To Free Palestine: "16 Years Of Misery"» (From Our Correspondent), *The Times* 30. mai 1964, side 7.
* Connell, Dan (2001): *Rethinking Revolution: New Strategies for Democracy & Social Justice*. The Red Sea Press. ISBN 1-56902-145-7.
* Nekrolog over Ahmed Shukeiri, *The Times*, 27. februar 1980, side 16.
* Arieh Avneri (2002): *The Claim of Dispossession: Jewish Land-Settlement and the Arabs 1878-1948*. London: Transaction Books, side 233.

## Eksterne lenker
* Ahmad Shukeiris biografi
Ustedalen

**Ustedalen** er den øverste delen av Hallingdal, i Hol kommune i Buskerud. Dalen strekker seg 20 km østover fra Ustevatn og møter Holsdalføret nedenfor Hagafoss. 

Elven Usta som renner gjennom dalen, er nesten tørrlagt på grunn av regulering. Omtrent midt i Ustedalen ligger tettstedet Geilo som er et av landets betydeligste turist-steder.
Langfjella

**Langfjella** er et samlenavn for fjellområdene fra Setesdalsheiene i sør til Dovrefjell i nord. I værvarsler brukes Langfjella om fjellområdene mellom øst og vest fra og med Setedalsheiene (inkludert Hardangervidda, Filefjell og Skarvheimen) nord til Jotunheimen.

Betegnelsen Langfjella mye brukt innen meteorologi, fordi fjellområdene svært ofte fungerer som et værskille mellom Østlandet og Vestlandet. Værvarslingsområdet «Langfjella» omfatter fjellområdene på vannskillet mellom Østlandet og Vestlandet fra Jotunheimen og sørover. Området øst for Langfjella blir ofte nevnt som Østafjells.

Tidligere var Langfjella betegnet som vannskillet mellom Vestlandet og Østlandet. Bedre topografisk og geologisk kjennskap gjort at det er vanskelig å definere fjellområdene som én fjellformasjon; dette gjelder særlig Heiane i sør hvor betydelige områder har avløp sørover.

Langfjella er en rest av Den kaledonske fjellkjeden, og dekker bortimot 20 forskjellige fjellområder.

## Se også
* Den skandinaviske fjellkjede

## Referanser
Mystery Writers of America

**Mystery Writers of America** (MWA) er en organisasjon for forfattere av kriminallitteratur eller bøker om kriminallitteratur. Organisasjonen er basert i New York.

Organisasjonens formål, som uttrykt på dens hjemmeside, er «å arbeide for høyere aktelse for skriving av kriminallitteratur og respekt for de som arbeider innen sjangeren».

MWA ble grunnlagt i 1945 av Clayton Rawson, Anthony Boucher, Lawrence Treat og Brett Halliday. Den utdeler årlig Edgar-prisene, som sammen med britiske Crime Writers Associations Dagger-priser regnes som verdens mest prestisjefulle kriminallitterære priser. Under utdelingen presenteres også MWAs Grand Master Award for livslangt arbeide innen krimsjangeren av særlig høy kvalitet.

Organisasjonen tilbyr flere former for medlemskap:
**Active membership* for profesjonelle forfattere innen sjangeren kriminallitteratur, hvis arbeider er utgitt eller produsert i USA, som er borgere av USA og bosatt i landet.
**Associate membership * for profesjonelle innen områder som forleggeri, bokhandel og så videre, som er borgere av USA og bosatt i landet.
**Affiliate membership* for hittil upubliserte forfattere eller andre som utfører arbeide innen sjangeren, inkludert ubetalte anmeldere, som er borgere av USA og bosatt i landet.
**Corresponding members* for personer som oppfyller øvrige krav som nevnt ovenfor, men som for tiden er bosatt utenfor USA.

## Se også
* Edgar-prisene

## Eksterne lenker
*
Remonstrant

**Remonstrant** (eller **[[arminianisme]]**) er et protestantisk trossamfunn (og trosretning) med menigheter i Nederland og i Friedrichstadt i Schleswig-Holstein (Sydslesvig).

Trossamfunnet ble grunnlagt på 1600-tallet, etter at remonstrantene hadde forlatt den reformerte folkekirken i Nederland. De tilbakeviste (av latin; *remonstrare* = *vise tilbake*) kalvinistiske forestillinger om predestinasjon (*livets forutbestemmelse*).

Trossamfunnets stifter var Jacob Arminius. Derfor kalles remonstrantenes bevegelse også for *arminianisme*.

## Se også
* Arminianisme

## Eksterne lenker
* Trossamfunnets nettsted 
* Trossamfunnets nettsted
Ut av statskirken

**Aksjon ut av statskirken** var en aksjon som foregikk fra 1976 til 1979, der målet var å oppfordre til og legge til rette for utmelding fra Den norske kirke (statskirken). Aksjonen ble satt i gang av Levi Fragell, som senere ble leder i Human-Etisk Forbund.

Personer tilknyttet aksjonen ga ut boken *Oppgjør med kirken* i 1976. Redaktør var Haftor Johannes Viestad; blant bidragsyterne var Johan Borgen, Astrid Brekken, Levi Fragell, Kristian Horn, Torkel Opsahl og Åse Gruda Skard.

## Referanser
Savissivik kirke

**Savissivik kirke** er kirken i bygda Savissivik som ligger i Qaanaaq kommune helt nordvest på Grønland.

Kirken er bygd i 1962, og har 75 sitteplasser. Kirkeorgelet er et harmonium, og det er regelmessig gudstjeneste her.

## Eksterne lenker
* Bilde av barn på lekeplassen foran kirken
Kate Ritchie

**Katherine Ritchie** (født 14. august 1978) er en skuespiller fra Australia. Hun spilte rollen som Sally i TV-serien Home and Away fra 1988 til 2008, samt i 2013.

## Referanser


## Eksterne lenker
*
The Kelly Family

**The Kelly Family** er en irsk-amerikansk popgruppe og familieband. 

Medlemmene er amerikanere som i 1966 flyttet til Spania og begynte å underholde på konserter der. I 1980 fikk de en hit med sangen «Who'll Come With Me (David's Song)» som solgte godt i Nederland, Belgia og Tyskland, hvor de hadde etablert seg etter at de fikk kontrakt med et tysk plateselskap i 1977. 

I 1994 ble albumet *[[Over the Hump]]* det mestselgende musikkalbum noensinne i Tyskland med 3,5 millioner eksemplarer der og 4,5 totalt i Europa. For å promotere dette albumet hadde de en konsert i Wien med over 250.000 tilhørere. De fylte også Westfalenhalle i Dortmund ni ganger etter hverandre, noe ingen andre musikere har klart. 

## Diskografi (studioalbum)
*1979:  *The Kelly Family*
*1979:  *Lieder der Welt*
*1980:  *Kelly Family Loves Christmas And You*
*1981:  *Christmas All Year* 
*1981:  *Wonderful World* 
*1988:	*Live*
*1989:  *Keep On Singing* 
*1990:  *New World* 
*1991:  *Honest Workers* 
*1992:  *Street Life* 
*1993:  *WOW* 							
*1993:	*The Very Best – Over 10 Years	*						
*1994:	*Over The Hump	*						
*1995:	*Christmas For All*							
*1996	*Almost Heaven	*						
*1997:	*Growin´ Up*							
*1998:	*Live, Live, Live*							
*1998:	*From Their Hearts*	
*1999:  *The Very Best of Kathy Kelly* 						
*1999:	*The Bonus-Tracks Album*  							
*1999:	*Best Of	*						
*1999:	*Best Of – Vol. 2*							
*2002:	*La Patata*
*2002:	*La Patata – Special Edition*							
*2004:	*Homerun*
*2006:  *Hope*
*2017: *We got love*

## Eksterne lenker
* 
*
Harøya

**Harøya** er den mest folkerike øya av Nordøyane i  Ålesund kommune i Møre og Romsdal. Steinshamn, som var administrasjonssenter i den tidligere Sandøy kommune, ligger på Harøya, der det finnes matbutikk, post, bank, pub, kiosk, frisør, brukskunst, bibliotek, tannlege, lege og helsestasjon. Øya har et areal på 13,6 km² og har 1&nbsp;083 innbyggere pr 1. januar 2013.

Det høyeste punktet på øya er Harøyburet på 156 meter over havet. Øst for øya ligger Harøyfjorden, som er oppkalt etter øya. På sørsiden ligger Fjørtoftfjorden og øya Fjørtofta. Harøya har ferjesamband til Fjørtofta og videre inn til Brattvåg på fastlandet. I nord går det en molo ut til Finnøya.

## Riksgrensen over Harøya

Harøya har historisk vært delt mellom fogderiene Sunnmøre og Romsdal, idet at gården Myklebust syd på øya tilhørte Haram prestegjeld og derved Sunnmøre, mens gårdene Røsåk og Huse lenger nord lå under Akerø prestegjeld og derved Romsdal. Etter freden i Roskilde i 1658 måtte Danmark-Norge avstå hele Trondhjems len inkludert Romsdal til Sverige, hvilket medførte at riksgrensen mellom Norge og Sverige fulgte fogderigrensen mellom Sunnmøre og Romsdal. Om dette hadde praktiske følger for bøndene så langt ute i havgapet vites ikke, men langvarige var de i alle fall ikke - allerede i 1660 ble atter Trondhjems len forent med resten av det dansk-norske riket og grensen ble igjen et skille mellom de to fogderiene.

## Referanser
Bærum elveforum

**Bærum elveforum** ble etablert 3. april 2006 etter et tverrpolitisk ønske i formannsskapet etter oppfordring fra velforeninger og andre lokale lag.

Temaer for Bærum elveforum er flomsikring/-erosjon, forurensing, utslipp av miljøgifter, ivaretakelse av fiskeressursene og klekkeri, rekreasjon, kulturvern, arealkonflikter heri utforming av Sandvika by.

## Eksterne lenker
* Bærum elveforum
Talgsjøen

**Talgsjøen** er et mindre delvis innelukket sjøområde utenfor Halsafjorden, mellom kommunene Kristiansund og Aure. 

Fergen mellom Seivika på Nordlandet i Kristiansund og Tømmervåg på Tustna i Aure krysser Talgsjøen.
Rock Around the Clock

«**Rock Around the Clock**» er en sang av Max C. Freedman og James E. Myers under psevdonymet Jimmy De Knight, som ble innspilt av Bill Haley and His Comets i Pythian Temple Studio i New York den 12. april 1954. Produsent var Milt Gabler.

En måned senere ble sangen utgitt på Decca. Den er omtalt som den første rockabilly-sangen, og mange artister har hatt den på repertoaret.

Ann-Margret, Joe Perry og Jim McCarty spilte inn sangen og ga en ut på albumet *[[Born to Be Wild (album)|Born to Be Wild]]* i 2023.

## Norsk versjon
Oslo Harmonikvartett med Sølvi Wang, Kari Diesen og Wenche Myhre ga ut en singel med låten i 1967.

Jan Ø. Nielsen har skrevet en norsk tekst. Den norske tittelen er også «Rock Around the Clock». Sangen ble utgitt av Småfolk på LP-platen *Småfolk* (Talent TLS 2042) i 1981

## Referanser
Telefonoverdrag

**Telefonoverdrag** er en enhet som kobles som et telefonapparat til en telefonlinje og til en basestasjon for kommunikasjonsradioer slik at en innkommende telefonsamtale kan besvares av en radio, og som kan gi mulighet for å ringe fra en radio til telefonnettet.

Før de lette mobiltelefonene ble vanlige ga telefonoverdragene mulighet for å svare på innkommende telefonsamtaler til drosjer, ambulanser og legevakt fra radioer i bilene eller fra håndapparater.

I USA, der lokale telefonsamtaler er gratis, har det vært vanlig at radioamatører kunne koble sammen en amatørradiostasjon til telefonlinjen for samtale mellom andre radioamatører og telefoner i eget lokalområde med telefonoverdrag, engelsk: *phone patch*.

Telefonoverdrag kan også koble en telefonlinje til miksebordet til en radiostasjon som kringkaster radioprogram til allmennheten. Samtaler kan dermed bli håndtert ved hjelp av lydutstyret i studioet (mikrofon, hodetelefoner, høyttalere) og også kringkastes.
Lørenbanen

**Lørenbanen** (opprinnelig kalt **Haslesvingen**, senere **Lørensvingen**) er en strekning på T-banen i Oslo på  meter mellom Sinsen stasjon og Økern stasjon. Banen, som åpnet 3. april 2016, går i tunnel fra Sinsen stasjon til like før Økern stasjon, og på banen ligger Løren stasjon.

Med utbyggingen ble det etablert en direkte forbindelse mellom Grorudbanen og T-baneringen, med mulighet til å kjøre tog fra øst mot vest på T-banenettet og motsatt uten å belaste kapasiteten på Fellestunnelen. Byggingen av Løren stasjon og Lørenbanen var en del av Oslopakke 3, og kostet totalt  millioner kroner. Anleggsperioden var fra juni 2013 til april 2016. Det er beregnet at Løren stasjon vil få  passasjerer hver dag og dermed bli en av de 10 største stasjonene i Oslos T-banenett. Byggestart for prosjektet var 3. juni 2013. Lørenbanen får metrostandard, universell utforming og Løren stasjon blir såkalt «høystandard stasjon».

## Formål
Målene med Lørenbanen er å etablere ny sporforbindelse for en direkte linje mellom Grorudbanen og T-baneringen mot nord, som medfører at kapasiteten  til dagens T-banesystem kan øke med opptil 30 prosent, avlaste fellesstrekningen gjennom bykjernen med ett tog fra Grorudbanen, slik at Østensjøbanen kan få økt frekvens fra ett til to tog per kvarter, og etablere Løren stasjon i byutviklingsområdet på Løren og knytte de nye boligområdene til T-banen.

## Prosjektutvikling

Muligheten for Lørenbanen kom da T-baneringen ble bygget (år 2000–2006), og en realisering av Lørenbanen ville utnytte T-baneringens potensial ytterligere. Sammenlignet med T-baneringen er Lørenbanenprosjektet vesentlig mindre: førstnevnte var på 5&nbsp;km og med 3 stasjoner, mens Lørenbanen er på 1,6&nbsp;km og har én stasjon. Prosjektet er finansiert via Oslopakke 3.

Under *Fastsettelse av program for planarbeidet* kom det fram at: «Jernbaneverket er positive til prosjektet, som et godt alternativ til persontrafikk på Alnabanen. Persontrafikk på Alnabanen ble utredet i 2006, og konklusjonen var at investeringene var altfor høye i forhold til et svært usikkert trafikkgrunnlag. Konklusjonen ble støttet av Storting og departement.»

### Tidslinje
Ulike datoer for prosjektet
* Reguleringsplanen ble vedtatt 14.12.2011
* KS-2 ble godkjent 22.06.12
* Byggingen av Lørenbanen kom på statsbudsjettet for 2013, hvor man beregnet at koster nær en million pr meter å bygge banen, inkludert stasjonen.
* Byggestart hovedprosjekt 03.06.13
* Åpning: 3. april 2016

## Referanser


## Eksterne lenker
* ''Lørenbanen '' – Sporveien
Henån

**Henån** er et tettsted i Västra Götalands län i landskapet Bohuslän i Sverige. Det er Orust kommunes administrasjonssenter. I 2010 hadde tettstedet  innbyggere.

## Referanser
Tuzla (andre betydninger)

**Tuzla** er et ord av tyrkisk opprinnelse som betyr «saltsted». Flere steder i Tyrkia og tidligere tyrkiskdominerte områder bærer navnet Tuzla:

*Tuzla, en by i Bosnia og Hercegovina
*Tuzla (Constanţa), kommune i distriktet Constanta i Romania
*Tuzla (Istanbul), kommune (distrikt) i Istanbul, Tyrkia
Rogaland Brann og Redning IKS

**Rogaland Brann og Redning IKS** er et interkommunalt selskap med felles brannvesen for ni kommuner i Sør-Rogaland. 

Brannvesenet ble stiftet 1. januar 2004, gjennom sammenslåing av brannvesenet i Sandnes, Stavanger og Rennesøy. Kommunene som eier og dekkes av brannvesenet er Gjesdal, Klepp, Kvitsøy, Randaberg, Sandnes, Sola, Stavanger, Strand og Time.

## Historie
Stavanger brann- og feiervesen ble etablert i 1866, og hadde brannstasjon i Stavanger sentrum. I 1983 og 1984 ble det etablert bistasjoner på Forus og i Kvernevik, og brannvesenet fikk ansvar for slokking også i Sola og Randaberg kommuner. I 2002 ble det avtalt samarbeid som knyttet Kvitsøy brannvesen til Stavanger.

Sandnes brannvesen ble etablert i 1848, med brannstasjon i Sandnes sentrum. Ved kommunesammenslåing i 1965 ble Riska brannstasjon overtatt, og i 1983 ble Ims brannstasjon tatt i bruk. I 1999 ble det etablert samarbeid med flere kommuner, og brannvesenet i Gjesdal, Time og Klepp gikk inn i Sandnes brannvesen.

Brannvesenet i Stavanger og Sandnes inngikk avtale om gjensidig slukking og assistanse den 1. juni 2000. Det utløsende behovet var bistasjonen Forus i Stavanger, som lå ved grensen til Sandnes og hadde kortere utrykningstid til Sandnes nord enn brannvesenet i Sandnes. Forus ville nå assistere helt sør til Sandnes sentrum, og fikk direktemeldere til næringsområder nord i Sandnes. Sandnes brannvesen fikk direktemeldere til Forus i Stavanger, og ville rykke ut nordover til Hinna og vestover til Sola kommune. Dette samarbeidet la grunnlaget for det senere Brannvesenet Sør-Rogaland.

I 2002 utredet brannvesenet i Sandnes og Stavanger muligheter for å øke samarbeid for å oppnå bedre beredskap og økonomi. Anbefalingen ble en full sammenslåing av brannvesenet i de to byene, i tillegg til brannvesenet i Rennesøy og Hå. En mer effektiv drift og benyttelse av utstyr og mannskap, bedre beredskap og Forus som bistasjon for hele Sandnes-området var hovedgrunner som ble presentert. Hå takket nei til invitasjonen, mens de tre andre enhetene med sine eierkommuner stiftet det nye Brannvesenet Sør-Rogaland 1. januar 2004. I 2014 endret selskapet navn til Rogaland brann og redning IKS.

## Brannstasjoner

Rogaland brann og redning IKS har 16 brannstasjoner og rundt 300 brannmannskaper (2024).

*Bryne brannstasjon (Bryne i Time)
*Gilja brannstasjon (Gilja i Gjesdal, åpnet 1973)
*Finnøy brannstasjon (Stavanger)
*Forsand brannstasjon (Sandnes)
*Høle brannstasjon (Høle i Sandnes, åpnet 2002, flyttet fra Ims)
*Jørpeland brannstasjon (Strand)
*Klepp brannstasjon (Kleppe i Klepp, åpnet 1972)
*Kvernevik brannstasjon (Stavanger, åpnet 1984)
*Kvitsøy brannstasjon (Kvitsøy)
*Oltedal brannstasjon (Oltedal i Gjesdal, åpnet 1957)
*Rennesøy brannstasjon (Håvastein i Rennesøy, åpnet 1970)
*Riska brannstasjon (Hommersåk i Sandnes)
*Schancheholen brannstasjon (Stavanger)
*Stangeland hovedstasjon (Sandnes)
*Varmen brannstasjon (Stavanger)
*Ålgård brannstasjon (Ålgård i Gjesdal, åpnet 1950)

## Referanser


## Eksterne lenker
Offisielt nettsted
Guatemalas riksvåpen

**Guatemalas riksvåpen** i sin nåværende form stammer fra 1968, og viser nasjonalfuglen quetzal sammen med en åpen pergamentrull der datoen for Sentral-Amerikas frigjøring fra Spania, 15. september 1821, er innskrevet. Fuglen og pergamentrullen er satt over korslagte rifler og sverd, det hele innrammet av korslagte laurbærgrener. Quetzalen regnes som et frihetssymbol, mens riflene skal stå for forsvarsvilje. Sverdene representerer ære og laurbærgrenene seier.

Riksvåpenet forekommer også i Guatemalas flagg.

## Eksterne lenker
* Escudo fra Guatemalas regjering
Memellandmedaljen

**Memellandmedaljen** (*Die Medaille zur Erinnerung an die Heimkerhr des Memllandes 22. März 1939*) er en medalje fra det tredje rike.

## Historie
Medaljen ble laget til minne om Tysklands annektering av Memelland. Den ble gitt til militært personell og andre personer som var med på Tysklands annektering av Memelland den 23. mars 1939. Medaljen ble utgitt 1. mai 1939.

## Design
Medaljen ble som de andre okkupasjonsmedaljene designet av professor Richard Klein. Den er rund, og på advers er det avbildet en mann stående på et podium med det tredje rikes riksvåpen, med et tysk hakekorsflagg i den ene hånden. Med den andre hånden hjelper han en annen mann med avslitt kjetting opp på podiet. Dette skal symbolisere frigjøringen av Memelland og sammenslåingen med det tyske rike. På revers er setningen «zur Erinnerung an die Heimkerhr des Memllandes 22. März 1939» (*til minne om hjemvendte Memelland den 22. mars 1939*) omgitt av eikeløv. Medaljen har et medaljebånd som er hvit med en rød stripe i midten omgitt av to grønne striper, de tradisjonelle fargene til Litauen.

## Se også
* Anschluss
* Anschlussmedaljen
* Sudetenlandmedaljen
* Liste over tyske militære utmerkelser 1933-1945
Zaretsjnyj

**Zaretsjnyj** (russisk: Заречный) kan vise til to russiske byer:

* Zaretsjnyj (Penza oblast)
* Zaretsjnyj (Sverdlovsk oblast)
Aapravasi Ghat

**Aapravasi Ghat** (hindi for *immigrasjonskontor*) er et forfallent bygningskompleks i Port Louis i øystaten Mauritius i Indiahavet. Anlegget ble reist i 1849 for å organisere innvandringen av kontraktsarbeidere fra India som skulle dekke arbeidskraftbehovet som oppsto etter at slaveri ble avskaffet i det britiske imperiet. 

Da slaveri ble avskaffet i det britiske imperiet satte man i gang et omfattende program for å erstatte arbeidskraften fra afrikanske slaver med kontraktsarbeidere fra andre land, spesielt India. Øya Mauritius ble det første stedet hvor dette ble forsøkt, blant annet fordi landets sukkerrørplantasjer hadde stort behov for arbeidskraft. Programmet begynte i 1834. Denne arbeidsmigrasjonen fikk et overveldende omfang: mellom 1834 og 1920 kom 1 million indere til øya, og indiskættede utgjør i dag 68&nbsp;% av øystatens befolkning. 

Mange av innvandrerne ankom landet via Aapravasi Ghat, og det er beregnet at 450&nbsp;000 indere har gått opp de 14 trinnene fra båten og inn til kontorene, noe som etter hvert fikk en symbolsk betydning som en portal til et nytt liv.

Av de bygningene som ble reist i 1849 er bare ca. 15&nbsp;% fortsatt eksisterende. Dette omfatter inngangsportalen med de 14 trinnene, sykehuset og noen kaserner. Anlegget ligger i byens havneområde, og er utsatt for utbyggingspress. På grunn av manglende restaureringsplaner og noen uønskede inngrep, frarådet fagorganet ICOMOS at Aapravasi Ghat skulle får verdensarvstatus. Anlegget ble likevel innstemt på verdensarvlista i 2006, og la vekt på Aapravasi Ghats historiske rolle som «*the site where the modern indentured labour [[diaspora]] began*».

## Eksterne lenker
* ICOMOS report
* The aapravasi ghat (*fransk*)
* aapravasighat.com
Dunn

**Dunn** er en by i Harnett County, Nord-Carolina, USA. Ved folketellingen i 2010 hadde byen 9263 innbyggere.

Dunn er mest kjent som fødestedet til rock and roll-gitaristen Link Wray og general William C. Lee.

Byen motto er: «It's a great place to be» («Det er et flott sted å være»).

## Kjente folk fra Dunn
*Link Wray, musiker
*William C. Lee, general og fallskjermjeger
*Winfield Dunn, politiker og den 50. guvernør i Tennessee

## Referanser


## Eksterne lenker
*
Naturforvaltning

**Naturforvaltning** er forvaltning av natur og landskap, gjennom planlegging, vern, skjøtsel og restaurering av ødelagte lokaliteter og å fremme bærekraftig anvendelse av naturressurser. Den utgjør en del av miljøforvaltningen, som er en samlebetegnelse for aktiviteter som sørger for å regulere samfunnets påvirkning av miljøet, slik at den ligger innenfor de grensene samfunnet kan akseptere.

## Se også
* Naturvern
* Direktoratet for naturforvaltning
W nasjonalpark

**W nasjonalpark** er en stor nasjonalpark i Niger, Benin og Burkina Faso. Parken ligger rundt en meander i Nigerfloden som er formet som bokstaven W. 

Nasjonalparken ble vedtatt opprettet i 1954, og omfatter 10 000 km². Nasjonalparken er stort sett uten fast bosetning, men fulanier, som er nomader, flytter sine dyreflokker gjennom parken. 

Parkens område i Niger ble i 1996 erklært som verdensarvområde. Burkina Faso nominerte sin del av parken til verdensarvstatus i 2004 og Benin fulgte etter. Verdensarvområdet ble utvidet av UNESCO i 2017 under det nye navnet W-Arly-Pendjari, hvor også Arly nasjonalpark og Pendjari nasjonalpark inngår.

Parken ligger mellom 180 og 338 moh., og tilhører klimatisk sett det tørre Sahelbeltet. Det faller mellom 500 og 800 mm årlig nedbør, det meste under sommermonsunen.

Verneverdiene i parken er begrunnet med at landskapet viser resultatene av en langvarig interaktiv samvirkning mellom natur og mennesker. Parken er Vest-Afrikas viktigste habitat for ville hovdyr. Parken er også et Ramsarområde, på grunn av våtmarksområdenes betydning som fuglehabitat. Parken er omgitt av en rekke andre fredede landskapsområder, noe som øker områdets biologiske betydning for de berørte artene, og områdets verneverdi.

## Fauna
Nasjonalparken är kjent for sine pattedyr, blant annet jordsvin, bavianer, kafferbøffel (*Syncerus caffer*), caracal, gepard, elefant, flodhest, leopard, løve, serval og vortesvin.

## Referanser


## Eksterne lenker
*  UNEP World Conservation Monitoring Centre: ''faktaark''  UNEP World Conservation Monitoring Centre: *faktaark*]
Fredrikstaderklæringen

**Fredrikstaderklæringen** er en avtale inngått mellom kommuner, fylkeskommuner og organisasjoner og lokalsamfunnet for å bidra til en bærekraftig samfunnsutvikling. Avtalen ble utformet på landskonferansen 9.–11. februar 1998 i Fredrikstad om lokalsamfunnets innsats for en bærekraftig samfunnsutvikling.

I Norge var det ca 160 kommuner og 17 fylkeskommunener som sluttet seg til Fredrikstaderklæringen om lokalsamfunnets innsats for en bærekraftig utvikling

Erklæringen er en oppfølging av FNs miljø- og utviklingskonferanse i Rio i 1992 (Riokonferansen) til lokale myndigheter om:

* å mobilisere egne innbyggere i organisasjoner og næringsliv gjennom lokale handlingsplaner for en bærekraftig utvikling (Lokal Agenda 21)
* at lokale myndigheter må ta ansvar for å engasjere innbyggerne i dette arbeidet og sikre aktiv deltakelse, medansvar og medbestemmelse
* at lokalsamfunn har en nøkkelrolle i å virkeliggjøre en bærekraftig utvikling og at miljø- og utviklingsspørsmål håndteres best ved deltakelse fra de som blir direkte berørt
* at utfordringen fra Rio også kan bidra til å fornye lokaldemokratiet i Norge.

## Referanser
Tunø

**Tunø**, dansk øy  ytterst i Århus Bugt i Odder kommune. Øyen ligger 8 km utenfør Øst-Jylland i Danmark, og er bare 4 km lang. Den har et areal på 3,52 km², og 75 innbyggere (2024). Tunø skole hadde i 2007 kun 2 elever og 1 lærer.

Tunø er bilfri og har bare ett tettsted – Tunø. Øyen er et skattet utfartssted for dansker. Det er gode badestrender langs kysten i nordøst. Byens kirke er enestående ved at den har fyrlykt i toppen og kro i kjelleren.

I havnen Tunø i øst er landskapet flatt med blanding av skog og jordbruksmark. Herfra hever øyen seg og har høye klipper av kalkstein mot sjøen helt i vest. Her er det installert to store vindmøller for lokal kraftproduksjon.

Øyen er mest kjent for Tunø-Festivalen, en jazz- og folkemusikkfestival som hadde 20-årsjubileum i 2006. Her ligger også  Socialistisk Folkepartis kurssted hvor det nordiske *Tunøseminaret* arrangeres hver sommer.

## Referanser




## Eksterne lenker
*
Skanör med Falsterbo

**Skanör med Falsterbo** er en by i Vellinge kommune i Skåne län i Skåne i Sverige. I 2010 hadde tettstedet  innbyggere.

Skanör og Falsterbo er to tvillingbyer som er vokst sammen. Frem til 1754 var det to byer. Byene er kjente for attraksjoner som Falsterbohus, Skanør borg og ikke minst Skånemarkedet i middelalderen, fra den gang Skåne var en del av Danmark.  


Rådhustorget, mitten på 1800-talet.jpg|Fotografi fra midten av 1800-tallet
Skanor castle church Skania Sweden.jpg|Skanörs borgruin og St. Olofs middelalderkirke
Fiskarstugan i Skanör.JPG|Fiskerhytten på Östergatan
Skanör med falsterbo.png|Skanör og Falsterbo, ca. 1900


## Referanser
Kiselgur

**Kiselgur** eller **diatoméjord** (**diatomitt**) er en porøs jordart som ligner på leire. Kiselgur er dannet ved at skallene av kiselalger (diatomeer) og annet kiselholdig materiale avleires som sediment. 

Kiselgurfabrikken på Ims i Sandnes produserte kiselgur fra 1890-årene frem til første verdenskrig.

## Bruksområder
Dynamitt ble opprinnelig fremstilt som gurdynamitt ved absorpsjon av nitroglyserin i kiselgur. På grunn av sin porøsitet og letthet anvendes kiselgur både som isolasjonsmateriale, fyllmateriale og filter. Kiselgur blir også brukt som mekanisk insektsdreper. På grunn av sin porøsitet dreper kiselgur lopper og andre insekter ved at insektene tørker ut og dør når de får kiselgur på seg.

Kiselgur selges i dag i Norge som økologisk produkt for bekjempelse og forebygging av utøy på fjærfe.
## Se også
*Liste over bergarter

## Referanser


## Kilder
* Sandnes.kommune.no:Kiselgurfabrikken på Ims
Ketoacidose

**Ketoacidose** er en type metabolsk acidose som skyldes høye konsentrasjoner av ketonlegemer, som skyldes deaminasjon av aminosyrer og nedbrytning av fettsyrer. Dette er mest vanlig i forbindelse med type 1 diabetes (diabetes mellitus) som ikke er blitt behandlet (diabetisk ketoacidose). Det kan også oppstå hos mennesker som har fastet mer enn tre dager eller som sulter ihjel, da kroppen tærer på fett- og proteinlagrene.

Ketoacidose kan luktes i en persons ånde. Lukten beskrives ofte som lukten av frukt eller malingtynner / neglelakkfjerner (aceton).

Ketoacidose må ikke forveksle med ketose, som er kroppens normale måte å forbrenne kroppsfett. I diabetisk ketoacidose blir opphopningen av ketonlegemer så høy at blodets pH synker drastisk.

## Hos dyr
Drektighetsforgiftning hos sau er et eksempel på diabetisk ketoacidose.

## Referanser


## Eksterne lenker
* Artikkel om ketoacidose fra Diabetesforbundet
Baphuon

**Baphuon** er et tempel i ruinbyen Angkor i Kambodsja. Det ligger i Angkor Thom, nordvest for Bayon. Tempelet ble bygget på midten av 1200-tallet som statstempelet til Udayadityavarman II, dedikert til den hinduistiske guden Shiva.  Tempelet, som ligger ved det kongelige palasset, måler 120 meter øst-vest og 100 meter nord-sør. Høyden uten tårnet er på 34 meter, med dette tårnet ville det nådd omtrent 50 meter til vers. 

Sent i det 15. århundre ble tempelet gjort om til et buddhistisk tempel. En 9 meter høy og 70 meter lang statue av Buddha ble reist på vestsiden, noe som sannsynligvis medførte riving av et 8 meter høyt tårn ovenfor, noe som forklarer fraværet av dette. Tempelet ble bygget på sandgrunn, og på grunn av den enorme størrelsen har det vært ustabilt. Store deler av det hadde sannsynligvis allerede kollapset da buddhaen ble reist. 

I det 20. århundre hadde det meste av tempelet kollapset, og restaurasjonsarbeidet har i ettertid vist seg å være svært vanskelig. Et første forsøk ble gjort i 1960, men dette ble avbrutt av Røde Khmers regime og arkivene med steinenes posisjoner gikk tapt. Et nytt forsøk ble påbegynt i 1995 med et franskledet arkeologisk team, dette arbeidet var fortsatt i gang pr 2008. Dette arbeidet legger begrensninger på turistbesøkene, men i 2006 ble det gitt adgang til litt større områder. Arbeidet er forventet å vare ennå et par år. 

## Eksterne lenker
* 
* BBC World News &mdash; Angkor Temple Reopens to Public
* Angkor-Guide.com &mdash; Baphuon from 'the Monuments of the Angkor Group'
* Cambodiaonline.net &mdash; 'Picking up the Pieces' from The Cambodia Daily
* Baphuon Photo Gallery
Steen Gade

**Steen Gade** (født 1945) er en dansk politiker for Socialistisk Folkeparti (SF). Gade representerte Skivekretsen i Folketinget, hvor han var formann i Miljøudvalget og medlem av Udenrigsudvalget. Han er først og fremst en miljø- og Europa-politiker.

Gade vokste opp i Thisted og tok lærerutdanning i Herning i 1969. Hans første periode i Folketinget var for Herningkretsen 1981-94, deretter valgt for Odense 1994-99. Han ble innvalgt i Folketingets miljøutvalg fra starten i 1982 og var medlem her uavbrutt til 1999, de siste fem år som komiteformann. I disse 17 årene satt han også i Folketingets Europautvalg.

Da han gikk ut av Folketinget i 1999 ble han direktør i den danske etaten Miljøstyrelsen, som han ledet fram til 2003. Da gikk han av i protest mot en betydelig nedskjæring i budsjettet. I denne perioden var han også styremedlem i Det europeiske miljøbyrået (EEA), styrets nestleder 2001-03.

Gade er siden 2004 formann for den sentrum-venstreorienterte organisasjonen *Nyt Europa*, som jobber for et mer demokratisk og mer føderalt EU. Gade var initiativtakeren bak opprettelsen av Nyt Europa i 1998.

Gade var parlamentarisk leder for SF 1991-97.

Steen Gade er gift med norske Turid Leirvoll, som har vært partisekretær i SF.

## Bibliografi
* *Europas fremtid – ved dæmonernes port*, 1994 (Hovedland). En debattbok om Europa, skrevet sammen med Ove Fich, Peter Duetoft og Carl Otto Brix.
* *Gades Europa*, 2004 (Rosinante).

## Referanser


## Eksterne lenker
*
Årjäng kommune

**Årjäng kommune** er en kommune i Värmlands län i landskapet Värmland i Sverige. Kommunens administrasjonssenter ligger i Årjäng.

## Tettsteder
Årjäng kommune har to tettsteder. I tabellen oppgis antall innbyggere per 31. desember 2010.

		
## Referanser


## Eksterne lenker
*
Penza oblast

**Penza oblast** (russisk: Пе́нзенская о́бласть, *Penzenskaja oblast*) er en oblast i Russland. Den ligger i Den volgiske føderasjonskrets. Det administrative senteret er Penza.

Arealet er  km². Penza oblast hadde , en nedgang fra  ved folketellingen i 2002.

## Referanser


## Eksterne lenker
*
Carl Theodor Zahle

**Carl Theodor Zahle** (født 19. januar 1866 i Roskilde, død 3. februar 1946) var en dansk jurist og politiker. Han var Danmarks statsminister fra 28. oktober 1909 til 5. juli 1910 og igjen fra 21. juni 1913 til 29. mars 1920. Fra 1929 til 1935 var han justisminister.

## Referanser


## Eksterne lenker
* Omtale på Fredsakademiet
Imre Varga

**Imre Varga** (født 1. november 1923, død 9. desember 2019) var en ungarsk billedhugger. Han tok utdanning ved kunsthøyskolen i Budapest og vakte allerede som student stor oppmerksomhet med sine arbeider. Varga gjorde bevisst bruk av nye uttrykksmidler, og tok ofte i bruk skulpturens fremtidige naturlige omgivelse som kompositorisk middel.

I sine arbeider benyttet han gjerne elementer fra popkunsten og konstruktivismen uten å helt bryte med den tradisjonelle figurativitet. Han regnes som en av sin tids betydeligste ungarske kunstnere.

## Referanser
Kirken i Grønland

**Kirken i Grønland** er den offentlige kirken på Grønland.

Kirken i Grønland er et av de 11 stiftene (bispedømmer) i den danske folkekirken, men hører til under Grønlands hjemmestyre både med hensyn til lovgivning og finansiering.

Den grønlandske kirken skiller seg dermed fra Folkekirken på Færøerne, som den 29. juli 2007 ble utskilt fra den danske folkekirken for å bli en selvstendig folkekirke.

Kirken ble etablert 1. april 1905, da *Lov om Grønlands Kirke og Skole* trådte i kraft. Status som eget stift, med egen biskop i Nuuk, fikk den 6. mai 1993 da *Lov om Kirken i Grønland* ble vedtatt. Loven trådte i kraft 1. november samme år. Loven angir også at Vor Frelser Kirke i Nuuk (Godthåb) er Grønlands nye domkirke.

## Eksterne lenker
* Informasjon om ''Lov om Grønlands Kirke og Skole''
* Informasjon om de danske stiftene fra Kirkeministeriet
Peter Georg Bang

**Peter Georg Bang** (1797–1861) var en dansk jurist, politiker og Danmarks fjerde statsminister.

Han var sønn av Roskildes sogneprest Jacob Bang og Anna Cathrine Sophie Hansen. I 1813 ble han student ved Frederiksborg skole, cand.jur. i 1816 (jurist), lic.jur. i 1819 og dr.jur. i 1820. Han ble jurist i 1816 og promoverte 1820. Fra 1830 til 1836 underviste han som professor i romerrett ved Københavns Universitet. Bang var direktør for Danmarks Nationalbank fra 1836 til 1845. Fra 1845 til 1848 var han Christian VIIIs rådgiver.

Bang var *[[kongelig kommissarius]]* ved stenderforsamlingene i Roskilde og Viborg i perioden 1834-1848 og medlem av Den Grundlovgivende Rigsforsamling. Han var innenriksminister i Danmark fra november 1848 til september 1849. I desember 1851 ble han kulturminister. Det var han frem til 1852, før han ble innenriksminister igjen. Det var han frem til april 1853. Den 12. desember 1854 ble han utnevnt som premierminister (statsminister). Fra 16. oktober 1855 ble tittelen endret til konseilspræsident. Bang var statsminister til 18. oktober 1856, da han ble justitiarius i Højesteret i Danmark.

Etter hans død ble *Peter Bangs Vej* (tidligere Klammerivej) på Frederiksberg oppkalt etter ham i 1868.

## Referanser


## Eksterne lenker
* N. Neergaard: Under Junigrundloven. En Fremstilling av det danske Folks politiske Historie fra 1848 til 1866 - På Tidsskrift.dk 
* Biografi hos Salomonsen
Løkke gård

**Løkke gård** er en tidligere gård i Sandvika i Bærum som hørte under Kjørbo gård og Nesøygodset. Navnet som har vært hevdet å skulle bety et innhegnet jordstykke (slik som løkkeeiendommene i hovedstaden), betyr mer sannsynlig slyng (løkke, se også "lykkja") og henviser til meanderen i Sandvikselva. Gården ligger avgrenset av Sandvikselva, Løkkeåsen og den gamle riksveien til Drammen. Ved elva lå en kalkovn, og Løkke bro førte over til (*det som på folkemunne kaltes Limtomta der Sandvika videregående skole ligger, og videre til resten av*) Kjørbotangen – riktig navn på det store grøntområdet som omkranses av elvens meander.

Elias Smith kjøpte Løkke gård i 1847 og solgte den igjen i 1851. I 1878 kjøpte
P. C. Harreschou gården og åpnet hotell i den gamle hovedbygningen i 1880. Etter 1927 ble Løkke A/S Bøndernes Hus og bygget om i nyklassistisk stil. Gården eies og drives i dag av Bærum Røde Kors, med flere aktiviterer for både små og store.
Slurry (sprengstoff)

**Slurry** eller **vanngelsprengstoff** er sprengstoff som fremstilles som en mettet vannlig løsning av oksidatorer og brennbare stoffer. Denne tilsettes et geldannende stoff som polymere (polyvinylalkohol), guargummi, polysakkarider (dextrangummi) og lignende. Viskositeten kan varieres fra lett flytende til fast. Ofte brukes også betegnelsen *emulsjonssprengstoff* dersom det er en ikke vannløselig komponent som mineralolje

Slurry regnes som mindre giftig og mindre risikabelt ved lagring og bruk enn dynamitt, og har normalt vesentlig lavere kostnader ved bruk i større kvanta. Det leveres ofte ublandet i ikke-eksplosive komponenter som kan blandes direkte ved tilførsel i borehullet ved fjellsprengning eller ved ladning av større granater. Tilsatsstoffene kan være gass, metallpulver (spesielt aluminium), eller et annet sprengsoff som TNT. Man skiller mellom *plassblandete* og *plassaktiviserte* slurryer og emulsjoner. Slurry representerer hovedmengden av de sprengstoffene som er i bruk på anlegg, og har stort sett erstattet dynamitt for slike anvendelser.

Tidligere (på 1950 og 60 tallet) ble en enkel slurry også fremstilt som en blanding av diesel, salpeter og eventuelt kull som ga en billig løsning, men også for stor variasjon i egenskaper. I dag leveres ferdige systemer for blanding av mineralolje og ammoniumnitrat (NH4NO3) på plass.
Turid Leirvoll

**Turid Johanne Leirvoll** (født 24. juni 1956 i Rogaland) er en norsk og dansk politiker. Hun har bakgrunn fra fagbevegelsen (LO), og var partisekretær i Sosialistisk Venstreparti fra 1993 til 2001.

Leirvoll er siden 2002 partisekretær (Landssekretær) i Socialistisk Folkeparti i Danmark. Siden november 2007 er hun styremedlem i Oslosenteret for fred og menneskerettigheter.

## Eksterne lenker
*  Styremedlem i Oslosenteret
Sukur

**Sukur** er et godt bevart, historisk og fremdeles levende kulturlandskap i Mandarafjellene i staten Adamawa i Nigeria, på grensen til Kamerun. 

Landskapet er preget av dyrking i *terrasser*, hellige symboler og gamle boformer som fremdeles er i bruk. Sukur er på den måten et enestående eksempel på en levende tradisjon som har overlevd i flere århundrer. Området inneholder også fornminner fra tidligere jernfremstilling. 

## Eksterne lenker
* 
* sukur.info: ''Welcome to Sukur''
* Mandara Mountains Homepage
Colin Greenwood

**Colin Greenwood** (født 26. juni 1969 i Oxford, England) er bassist i det engelske bandet Radiohead. Han er storebror til gitarist og multi-instrumentalist Jonny Greenwood.

## Referanser


## Eksterne lenker
* 
* 
*
Urs Meier

**Urs Meier** (født 22. januar 1959 i Würenlos) er en tidligere fotballdommer fra Sveits. 
Han dømte internasjonalt fra 1994 til 2004. Han dømte i denne perioden b.l.a VM i Frankrike 1998, EM i Belgia og Nederland 2000, VM i Sør-Korea og Japan 2002 og EM i Portugal 2004. Han dømte også finalen i Mesterligaen i 2002 mellom Real Madrid og Bayer Leverkusen.
## Kamper i VM 1998
* &ndash; (gruppespill)
* &ndash; (åttendedelsfinale)

## Kamper i EM 2000
* &ndash; (gruppespill)
* &ndash; (gruppespill)
## Kamper i VM 2002
* &ndash; (gruppespill)
* &ndash; (semifinale)
## Kamper i EM 2004
* &ndash; (gruppespill)
* &ndash; (gruppespill)
* &ndash; (kvartfinale)

## Referanser
Storfors kommune

**Storfors kommune** er en kommune i Värmlands län i landskapet Värmland i Sverige. Kommunens administrasjonssenter ligger i Storfors.

## Tettsteder
Storfors kommune har to tettsteder. I tabellen oppgis antall innbyggere per 31. desember 2010.

## Referanser


## Eksterne lenker
*
Bulgarias riksvåpen

**Bulgarias riksvåpen** er en gull opprett kronet løve på rød bunn. Skjoldet er kronet med Bulgarias historiske kongekrone, og har to kronede løver som skjoldholdere. Løvene står på kvister med eikeløv. Mottoet er skrevet på et bånd i nasjonalfargene og lyder «enhet gir styrke». 

Utformingen av riksvåpenet ble fastsatt i 1997 etter at det i hovedtrekk hadde blitt beskrevet i grunnloven av 1991. Det var i mellomtiden uenighet om hvordan riksvåpenet skulle  se ut, da særlig om det skulle gjøre bruk av elementer fra våpnene landet førte som kongedømme. Det hersket ulike oppfatninger av om det er riktig for en republikk å benytte heraldiske motiver som f.eks. kongekrone. Våpentegningen som ble fastsatt i 1997 er basert på våpenet som ble ført av kongedømmet mellom 1927 og 1946, som igjen går tilbake til våpenet som først ble ført av tsar Ferdinand I (1887–1918). 

## Historisk utvikling

Fil:Monogram of Kubrat.svg|Kubrats monogram eller bumerke, khan i Det storbulgarske rike 632.
Fil:Monogram on the silver eagle from the Voznesenka treasure.svg|Asparuks monogram, khan i Det første bulgarske riket 681.

Fil:Seal of Telerig.jpg|khan Telerigs segl 768 - 777.

Fil:Seal of Petar I.png|Peter Is segl 927 - 969

Fil:Seal of Boril.jpg|tsar Borils segl 1207 - 1218.

Fil:BG-gerb1879-80-Batemberg.png|Alexander Battenbergs våpen 1879 - 1880 som tradisjonelt fyrstevåpen med skjoldholdere, kongekroner og våpenkappe
Fil:Bulgaria,Principality,1887.jpg|Riksvåpen 1881 - 1927
Fil:Coat of arms of Kingdom of Bulgaria (1927-1946).png|1927 - 1946 uten våpenkappe
Fil:Coat of arms of People's Republic of Bulgaria (1946-1948).svg|1946 - 1948 uten kongekrone
Fil:Coat of arms of Bulgaria (1968-1971).svg|riksvåpen 1948 - 1971 etter kommunistisk mønster
Fil:Coat of arms of Bulgaria (1971-1990).svg|1971 - 1990
Fil:Coat of arms of Bulgaria (1995 proposal).svg|Forslag 1995
Ed O’Brien

**Edward John O'Brien** (født 15. april 1968 i Oxford, England) er gitarist i det engelske bandet Radiohead, sammen med Jonny Greenwood.

O'Brien er kjent for sin tilnærmet gitarstil i Radiohead, og spiller så å si aldri klassiske gitarsoloer. O'Brien sin gitarstil har blitt svært anerkjent, og ble blant annet kåret nr. 59 på *[[Rolling Stone]]s* 100 beste gitarister gjennom tidene. Han er en selvlært gitarist, og blir sett på av bandet som Radioheads mest fotogene medlem.

## Radiohead
O'Brien bruker som gitarist svært mange effekt pedaler for å kunne produsere Radioheads lydstil. O'Brien er også en trommist, men har så langt kun spilt trommer på Radioheads «There There» låt, sammen med Jonny Greenwood. O'Brien hjelper hovedsakelig med å utvide det musikalske lydbildet for Radiohead. Han lagde blant annet den svært distinktive effekten på slutten av «Karma Police», og den delvis gitarsoloen på «Lucky». Han laget også riffene til sangene «Go to Sleep» og «Street Spirit (Fade Out)». O'Brien har bidratt med tekstkrivingen under alle albumene.

## Referanser


## Eksterne lenker
* 
* 
*